ການສຳຫລວດຢູ່ອັຟການິສຖານ
92% ຂອງພວກຜູ້ຊາຍ 1,000 ຄົນຢູ່2 ແຂວງໃນອັຟການິສຖານ ບໍ່ຮູ້ຈັກເລື່ອງຫຍັງ ກ່ຽວກັບການໂຈມຕີໃນສະຫະລັດ ເມື່ອວັນທີ 11 ກັນຍາປີ 2001ນັ້ນ.
ກຸ່ມຊ່ຽວຊານນະໂຍບາຍຕ່າງປະເທດກຸ່ມນຶ່ງກ່າວວ່າ ພວກ ຜູ້ຊາຍສ່ວນໃຫຍ່ໃນ 2 ແຂວງພາກໃຕ້ຂອງອັຟການິສຖານ ບໍ່ໄດ້ຮູ້ເລື່ອງຫຍັງເລີຍ ກ່ຽວກັບການໂຈມຕີຂອງພວກກໍ່ການ ຮ້າຍໃນສະຫະລັດ ເມື່ອວັນທີ 11 ກັນຍາປີ 2001 ທີ່ພາ ໃຫ້ມີການບຸກລຸກເຂົ້າໄປໃນອັຟການິສຖານພາຍໃຕ້ການນຳ ພາຂອງສະຫະລັດນັ້ນ ສະພາວ່າດ້ວຍຄວາມໝັ້ນຄົງແລະການພັດທະນານາໆຊາດ ຫຼື ICOS ກ່າວວ່າ 92% ຂອງພວກຜູ້ຊາຍ 1,000 ຄົນ ທີ່ຖືກສຳພາດຢູ່ແຂວງ Helmandແລະແຂວງ Kandahar ບໍ່ຮູ້ຈັກເລື່ອງຫຍັງເລີຍກ່ຽວ ກັບການໂຈມຕີທີ່ເປັນສາເຫດ ພາໃຫ້ເຂົ້າ ໄປມີໜ້າຢູ່ໃນອັຟການິສຖານ ແຂວງທັງສອງເປັນບ່ອນທີ່ມີການສູ້ລົບກັນດຸເດືອດທີ່ສຸດລະຫວ່າງກຳລັງຕ່າງປະເທດແລະ ພວກທາລີບານ ທີ່ຖືກຂັບໄລ່ອອກຈາກອຳນາດ ໂດຍການບຸກລຸກພາຍໃຕ້ການນຳພາ ຂອງສະຫະລັດໃນທ້າຍປີ 2001ໃນຖານະລັດຖະບານອັຟການິສຖານໃນເວລານັ້ນ ການຄົ້ນຄວ້າຂອງອົງການ ICOS ຍັງແຈ້ງໃຫ້ຊາບວ່າ 40% ຂອງພວກທີ່ຖືກສອບ ຖາມຢູ່ໃນພາກໃຕ້ອັຟການິສຖານເຊື່ອວ່າ ກຳລັງນາໆຊາດເຂົ້າໄປໃນອັຟການິສຖານ ເພື່ອທຳລາຍສາສະໜາອິສລາມ ຫຼືບໍ່ກໍຢຶດຄອງຫຼືທຳລາຍອັຟການິສຖານ